钦定古今图书集成/明伦汇编/交谊典/第075卷 > 《远别离》张耒
## 钦定古今图书集成/明伦汇编/交谊典/第075卷 > 《远别离》张耒

《远别离》，明当入蜀去。酒酣日落客心惊，起与仆夫先
议路。引车在庭牛在槽，桐枝袅袅秋风豪。别情怅惘
气不下，酒觞翻污麒麟袍。缓清歌，慰幽独，不惜更长
更烧烛。赠君发上古搔头，莫易此心如此玉。平生每
笑花飞片，东家吹落西家怨。但得归时似别时，相知
何必长相见。